Foto’s: Motorfietsryer sterf, 2 voertuie brand ná kettingbotsingFoto’s: Netcare 911 ŉ Man is Maandag dood en vier ander mense is beseer tydens ŉ botsing tussen drie voertuie en ŉ motorfiets in Durban. Chris Botha, ŉ woordvoerder van Netcare 911, het gesê die ongeluk het op die M4-snelweg by die Blue Lagoon-brug plaasgevind. “Die oorsaak van die ongeluk is nog nie bekend nie, en word deur die polisie ondersoek,” het Botha gesê. “Toe paramedici by die toneel opgedaag het, het twee voertuie gebrand. Die insittendes kon betyds uit die brandende wrakke ontsnap.” Twee mense het ernstige beserings opgedoen en die ander twee is gering beseer. Die motorfietsryer is op die toneel dood verklaar.